Kedves Ifjú Útkereső!

Sietek tudtodra adni, Drága Barátom, hogy atyai érzéssel vagyok személyes boldogulásod iránt. E sorokat olyan lélek írja, ki maga is végig járta a boldogság keresésének útját, hol kétellyel, hol reménnyel a szívében. Én Csongor vagyok, ki egykoron vándorútra keltem, hogy megértsem: mi az ember sorsa, miben lelhető fel a boldogság, mi az értelme az életnek, amiért érdemes végigjárni az élet göröngyös ösvényeit.

Találkoztam gazdagságot, hatalmat, s tudást dicsőítő emberekkel. Továbbá olyan vándorokkal, kik bé vezettek azon tanaikba, melyekben csalatkoztak önnön maguk is. Mihent a helyes útra ráismersz, felismered: a szív akkor sem talál békére. Ugyanis mit ér a kincs, ha nem oszthatod meg? Mit ér a tudás, ha nem születik belőle jóság? Teljes egészében a boldogságnak szentelni mindazt mink van, ez az út, mely visszavezet ahhoz, akiért elindultál.

A megtiszteltetés, hogy neked írhatok, arra kötelez, hogy letépjem a ködös boldogság fátylát, és ebbéli véleményem kinyilvánítván szólítsalak meg a múlt hangján. Ma ti is keresitek: Ki vagyok? Merre tartok? Van-e helyem a világban? A gondviselésnek hála, az ember mindig kutatta e kérdésekre a választ. De ebből következően az igaz válaszokat nem kint, hanem bent találod. A szíved mélyén. Ott, ahol csend van, és őszinte vágy a jóra, a szeretetre.

Tünde iránt érzett szerelmem adott új értelmet az életemnek. A rengeteg akadály ami közénk állt csak erősebbé tett minket. Tünde megvált az örökléttől érettem és én is sokat fejlődtem a próbak során. Úgy gondolom, hogya világi javak nem teszik boldoggá az embert. Az emberi élet csak akkor méltó az élésre ha szeretetben telik. A szeretet a hűség és a lelki társ megtalálása fontosabb mint bármilyen külső siker. A boldogságot nem a világban, hanem az emberi kapcsolatokban kell keresni. Az útkeresés pedig elengedhetetlen ahhoz, hogy megtaláljuk valódi önmagunkat.

Ha hát bizonytalan vagy, ne félj. Az útkeresés nem gyengeség, épp ellenkezőleg, bátorság. Menj, kérdezz, próbálj, tévedj, de mindig hallgass a szívedre. Mert ott van az iránytű, amit semmilyen vihar nem téphet ki kezedből.

A múltból üdvözöl és bátorít:

Csongor

Kelt az Úr 1830. évében, Kisasszony havának 10. napján